17. Modelbane [adresse] - ansøgning om ændring af lånevilkår (Åben)
Tidl. politisk behandling BY, 28.04.20, pkt. 72
Forventet sagsgang
KF-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en ansøgning fra Foreningen Modelbane 
[adresse] om forlængelse af tilbagebetalingstiden på et lån på 250.000 kr., som 
Favrskov Kommune har ydet foreningen. 
Modelbane [adresse] er et modeljernbaneanlæg i Hadsten, som udstiller lokale og internationale jernbaner. 
Modelbanen er åben for publikum i skoleferier og i weekender. Modelbanen er både en publikumsattraktion 
og en hobbyaktivitet for de ca. 55 frivillige, der driver modelbanen. Modelbanen har årligt mellem 6.000-
10.000 besøgende. 
Ved etableringen af [adresse] i 1996 blev der af daværende Hadsten Kommune ydet et rente- og 
afdragsfrit lån på 250.000 kr. med en tilbagebetalingstid på 10 år. Til sikkerhed for lånet er der tinglyst et 
løsørepantebrev med pant i modelbaneanlægget. Men henvisning til [adresse] økonomiske situation 
har Byrådet ad flere omgange forlænget den rente- og afdragsfrie periode, senest 28. april 2020, hvor 
Byrådet besluttede at forlænge perioden til 1. juli 2025. 
I forbindelse med at den rente- og afdragsfrie periode udløber 1 juli 2025, har Børn og Kultur været i dialog 
med foreningen Modelbane [adresse] om lånet. Foreningen er klar at påbegynde tilbagebetalingen af lånet, 
men ansøger Byrådet om at tilbagebetalingsperioden forlænges fra 10 år til 20 år. Modelbanen vurderer, 
at de på nuværende tidspunkt har tilstrækkelig økonomi til at påbegynde tilbagebetalingen, hvis 
tilbagebetalingsperioden forlænges til 20 år.
Favrskov Kommune yder et fast årligt driftstilskud til Modelbane [adresse]. I forbindelse med budget 2025-28 
besluttede Byrådet at forhøje driftstilskuddet med 30.000 årligt, således at det årlige driftstilskud udgør 
122.000 kr. i 2025. Det forhøjede driftstilskud blev bevilliget med henblik på at imødekomme foreningens 
stigende driftsudgifter til bl.a. husleje til deres lejemål på [adresse] i Hadsten. 
VURDERING
Børn og Kultur vurderer, at Modelbane Europas nuværende økonomi gør det muligt at påbegynde 
tilbagebetalingen af lånet, hvis tilbagebetalingsperioden forlænges til 20 år. Det foreslås derfor, at Byrådet 
godkender foreningens ansøgning. Det foreslås, at lånet opkræves kvartalsvist, første gang 1. juli 2025.
ØKONOMI
De budgetmæssige konsekvenser af løbetidsforlængelsen vil blive håndteret i en kommende 
budgetopfølgning.
INDSTILLING
Direktøren for Børn og Kultur indstiller til Byrådet:
[adresse]: EMN-2020-30220
Dok-ID: 3889800
Sagsbehandler: habh
Byråd
27. maj 2025  19:00
1.
At imødekomme Modelbane [adresse] ansøgning om forlængelse af tilbagebetalingstiden til 20 år på 
foreningens lån på 250.000 kr.
BESLUTNING
Kultur- og Fritidsudvalget, 5. maj 2025:
Fraværende: Ingen
Indstilles godkendt.
Økonomiudvalget, 20. maj 2025:
Fraværende: Ingen
Indstilles godkendt.
Byrådet, 27. maj 2025:
Fraværende: Malou Krogh, David Eriksen
Godkendt.
Bilag
